Diari Oficial de la Generalitat Valenciana


Sumari del DOGV 7836, del 25-07-2016 (2016/5915)

Proposta de Resolució de 12 de juliol de 2016, de la directora de l'Agència Valenciana del Turisme, de concessió d'ajudes dirigides a la celebració en la Comunitat Valenciana d'activitats esportives i culturals d'impacte turístic internacional.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5915


Data del document
:   12-07-2016

Organisme emissor
:   Agència Valenciana del Turisme

Tipus de document
:   Anunci

Anàlisi jurídica

 Descriptors 

:   * Agència Valenciana del Turisme
    * ajuda pública

Proposta de Resolució de 12 de juliol de 2016, de la directora de l'Agència Valenciana del Turisme, de concessió d'ajudes dirigides a la celebració en la Comunitat Valenciana d'activitats esportives i culturals d'impacte turístic internacional. [2016/5915]  
Antecedents de fet  
  
Primer. Per Resolució de 7 de març de 2016, del president de l'Agència Valenciana del Turisme, publicada en el Diari Oficial de la Comunitat Valenciana (núm. 7738) del dia 10 de març de 2016, es convoquen les ajudes 2016 de l'Agència Valenciana del Turisme dirigides a la celebració a la Comunitat Valenciana d'activitats esportives i culturals d'impacte turístic internacional. El programa 1 de l'esmentada resolució va dirigit al suport a la realització d'activitats esportives d'impacte turístic internacional i el programa 2, va dirigit al suport a la realització d'activitats culturals d'impacte turístic internacional.  
  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides als esmentats programes 1 i 2, que han donat lloc a la instrucció dels expedients relacionats en el document annex adjunt a aquesta proposta de resolució.  
  
Tercer. D'acord amb el que estableix l'article 8.2 de la resolució de convocatòria, s'ha reunit la Comissió d'Avaluació d'Ajudes, en sessió de data 7 de juliol de 2016, adoptant, entre altres, els acords següents:  
  
1. Aprovar la puntuació obtinguda per cada una de les sol·licituds segons han sigut avaluades per l'òrgan instructor, d'acord amb els criteris de valoració establits en l'Annex I, programes 1 de Suport a la realització d'activitats esportives d'impacte turístic internacional i programa 2 de Suport a la realització d'activitats culturals d'impacte turístic internacional de la Resolució de 7 de març de 2016, del president de l'Agència Valenciana del Turisme, per la qual es regeix aquesta convocatòria d'ajudes.  
2. Aprovar el cost subvencionable determinat per l'òrgan instructor per a cada una de les sol·licituds, després de l'anàlisi de l'actuació per a la qual se sol·licita ajuda.  
3. Aprovar la relació de sol·licituds ordenades, de major a menor, segons la puntuació obtinguda en la valoració efectuada per la Comissió i a fi de poder atendre les 10 sol·licituds favorables per a l'organització d'aquest tipus d'esdeveniments esportius i culturals a la Comunitat Valenciana, fixar el percentatge d'ajuda a aplicar a les sol·licituds informades favorablement en el trenta-dos per cent (32,00 %), tenint en compte que la consignació pressupostària del programa és de 300.000,00 euros.  
4. Informar favorablement la concessió de subvenció a les sol·licituds avaluades favorablement relacionades en l'Annex II de l'acta, en què consten els imports de l'ajuda adjudicada a cada una.  
5. Traslladar els acords anteriors a la directora de l'Agència Valenciana del Turisme, perquè, en compliment de l'article 8.4 de la Resolució de 7 de març de 2016, per la qual es convoquen aquestes ajudes, emeta la corresponent proposta de resolució.  
  
Fonaments de dret  
  
Primer. La Resolució de 7 de març de 2016, del president de l'Agència Valenciana del Turisme per la qual es convoquen les ajudes 2016 de l'Agència Valenciana del Turisme dirigides a la celebració a la Comunitat Valenciana d'activitats esportives i culturals d'impacte turístic internacional, l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, la Llei 38/2003, de 17 de novembre, General de Subvencions i el seu Reglament, aprovat pel Reial Decret 887/2006, de 21 de juliol, i la resta de normativa d'aplicació.  
  
Segon. La competència per a dictar aquesta proposta l'ostenta la directora de l'Agència Valenciana del Turisme d'acord amb les competències assignades per l'article 9 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, així com l'article 8.4, de la Resolució de 7 de març de 2016, citada en el fonament primer.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'estableix que podran refondre's en un únic acte, acordat per l'òrgan competent, les resolucions administratives de la mateixa naturalesa, i que s'especificaran les persones o altres circumstàncies que individualitzen els efectes de l'acte per a cada interessat.  
Quart. L'article 24.4 de la Llei 38/2003, de 17 de novembre, General de Subvencions estableix que haurà de notificar-se la proposta de resolució i concedir un termini de 10 dies per a la presentació d'al·legacions.  
Cinqué. L'article 59, apartat 6, lletra b, en relació amb l'article 60, apartat 2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contempla la possibilitat que els actes administratius siguen objecte de publicació, amb efectes de notificació i així es preveu en l'article 9.3 de la Resolució de 7 de març de 2016, per la qual es convoquen aquestes ajudes.  
  
Vistos els anteriors antecedents de fet i fonaments de dret, es proposa:  
  
I. Concedir la subvenció als sol·licitants de les ajudes corresponents al programa 1, Suport a la realització d'activitats esportives d'impacte turístic internacional, i al programa 2, Suport a la realització d'activitats culturals d'impacte turístic internacional, de la Resolució de 7 de març de 2016, per la qual es regeix aquesta convocatòria, que es detallen en el document annex d'aquesta proposta, amb indicació del nom de l'activitat, el pressupost i l'import de l'ajuda.  
  
L'efectivitat de les subvencions estarà subordinada al compliment de les condicions següents:  
a) La realització de l'activitat per a la qual es concedeix subvenció serà d'exclusiva responsabilitat del beneficiari. Així mateix seran a càrrec seu els mitjans humans i materials que calguen per al seu compliment.  
b) Correspon al beneficiari sol·licitar tots els permisos, autoritzacions i llicències que corresponguen a la naturalesa de l'activitat a incentivar.  
c) El beneficiari comunicarà a l'Agència Valenciana del Turisme l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
d) Qualssevol altres previstes en la Resolució de 7 de març de 2016, per la qual es convoquen aquestes ajudes, en la Llei 38/2003, de 17 de novembre, General de Subvencions, entre elles les assenyalades en els articles 13 i 14 d'aquesta llei, en l'Ordre 34/2014, de 4 de novembre, de la Conselleria d'Economia, Indústria, Turisme i Ocupació per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, així com en qualsevol altra disposició en vigor, aplicable a aquestes ajudes.  
e) Aquestes ajudes es consideraran acceptades per cada un dels interessats si en un termini de 10 dies hàbils, a comptar de la notificació d'aquesta proposta, no han comunicat a l'Agència Valenciana del Turisme la seua renúncia a la subvenció. L'acceptació de la subvenció implicarà l'acceptació de la inclusió en la llista de beneficiaris que en el seu moment es publicarà en el Diari Oficial de la Comunitat Valenciana.  
  
f) La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en l'esmentada Resolució de 28 de novembre de 2014 i en la resolució de concessió.  
g) El termini de presentació de la documentació justificativa finalitzarà el dia 30 de setembre de 2016. Haurà d'estar finalitzada l'actuació objecte d'ajuda en la data esmentada.  
1. La justificació de l'activitat objecte d'ajuda haurà de realitzar-se d'acord amb el projecte subvencionat i en els termes fixats en la resolució de concessió de l'ajuda, que en cap cas serà posterior al 30 de setembre de 2016, per mitjà de la presentació, abans de la data esmentada, de:  
1.1. Compte justificatiu, que haurà d'anar acompanyat d'una memòria o informe final d'actuació, en compliment de les condicions imposades en les bases establides en l'article 11.2 de l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, en aquesta convocatòria i en la resolució de concessió, amb indicació de les activitats realitzades i dels resultats obtinguts.  
  
A aquest efecte, s'haurà de descarregar i omplir l'imprés normalitzat de compte justificatiu i de memòria final d'activitats i resultats, disponibles en les següents direccions d'internet: http://www.gva.es/downloads/publicados/IN/25962\_BI.pdf i http://www.gva.es/downloads/publicados/IN/25772\_BI.pdf  
1.2. Documentació gràfica detallada de l'activitat realitzada amb identificació dels distints elements que la componguen, així com de la inserció del distintiu a què fa referència l'article anterior.  
  
1.3. La documentació original probatòria de la despesa i acreditació dels pagaments efectuats:  
1.3.1. Factures originals que, una vegada presentades, l'òrgan instructor estampillarà i tornarà al beneficiari sense que puguen substituir-se els estampillats per etiquetes adhesives.  
1.3.2. Com a justificants de pagament s'admetran: resguards de transferència (si englobara diverses factures, se n'haurà d'aportar relació detallada), xecs i pagarés, en els termes següents:  
- Si la forma de pagament és una transferència bancària, aquesta es justificarà per mitjà de:  
· Les còpies dels resguards de les transferències realitzades amb una autentificació explicita de l'entitat bancària on s'han realitzat.  
  
· Còpia de l'extracte bancari del càrrec en compte corresponent a l'operació justificada, on es reflectisca el saldo anterior i posterior a l'operació.  
- Si la forma de pagament és el xec, el document justificatiu consistirà en:  
· Un rebut, firmat i segellat pel proveïdor, en què ha d'especificar-se la factura o documentació justificativa de la despesa a què correspon el pagament i la seua data, el número i la data del xec i davall de la firma ha d'aparéixer el nom i NIF de la persona que firma.  
· Còpia de l'extracte bancari del càrrec en compte corresponent a l'operació justificada, on es reflectisca el saldo anterior i posterior a la mateixa.  
- Si la forma de pagament consisteix en un pagaré, el document justificatiu consistirà en:  
· Un rebut, firmat i segellat pel proveïdor, en el qual ha d'especificar-se: la factura o document justificatiu de la despesa a què correspon el pagament i la seua data, el número i la data del venciment del pagaré i davall de la firma ha d'aparéixer el nom i NIF de la persona que firma.  
  
· Còpia de l'extracte bancari del càrrec en compte corresponent a l'operació justificada, on es reflectisca el saldo anterior i posterior a l'operació.  
La data del venciment del xec o pagaré ha de ser anterior a la data de compliment de les condicions establides en la resolució de concessió o de la justificació i ha d'haver-se pagat efectivament.  
2. Les factures presentades per a la justificació de les activitats hauran de complir el que disposa el Reial Decret 1619/2012, de 30 de novembre, pel qual s'aprova el Reglament pel qual es regulen les obligacions de facturació (BOE 289, 01.12.2012) i la resta de normativa vigent.  
3. No s'acceptaran com a justificants de realització de l'activitat les factures derivades de la contractació amb empreses o entitats vinculades al beneficiari de l'ajuda en els termes que preveu l'article 29 de la Llei 38/2003, de 17 de novembre, General de Subvencions. S'entendrà que hi ha vinculació quan es complisca algun dels supòsits de l'article 68.2 del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
4. Quan del tràmit de justificació resulte que no s'ha executat l'activitat objecte d'ajuda en la seua totalitat i d'acord amb el projecte presentat i en els termes fixats en la resolució de concessió, l'òrgan instructor emetrà un informe motivat, del qual donarà audiència a l'interessat, després de la qual cosa elevarà proposta de minoració de l'ajuda concedida.  
h) L'import a justificar coincidirà, com a mínim, amb la totalitat del cost subvencionable. En el cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda a alliberar disminuirà en idèntica proporció, i donarà lloc a la pèrdua parcial del dret al cobrament de la subvenció.  
Sense perjudici del que s'ha exposat anteriorment, aquells sol·licitants l'import de l'ajuda a lliurar dels quals ascendisca a 60.000,00 euros, açò és, el màxim fixat en la convocatòria, hauran de justificar la totalitat del pressupost de l'execució de l'actuació.  
i) En el cas que el cost subvencionable justificat de manera conforme siga inferior a l'import mínim establit en la convocatòria perquè l'actuació siga subvencionable, açò és, 20.000 euros, es produirà la pèrdua total del dret al cobrament de la subvenció concedida.  
j) L'alteració d'algunes de les característiques del projecte o activitat aprovats, l'incompliment de condicions i terminis establits en la resolució, la nul·la execució o execució parcial de la inversió, la falta o incompleta justificació de despeses efectivament realitzades i la concessió després de la presentació de la sol·licitud d'altres ajudes públiques o privades que en el seu conjunt excedisquen l'import del cost subvencionable de l'actuació, podran donar lloc a la pèrdua del dret al cobrament total o parcial de la subvenció concedida.  
  
II. Publicar aquesta proposta en el Diari Oficial de la Comunitat Valenciana, amb efectes de notificació, i concedir un termini de 10 dies hàbils, a comptar de l'endemà de la publicació, per a la presentació d'al·legacions i posar de manifest l'expedient als interessats.  
  
  
València, 12 de juliol de 2016.- La directora de l'Agència Valenciana del Turisme: Raquel Huete Nieves.